Charles de Brosses

Charles de Brosses (født 7. februar 1709 i Dijon, død 7. mai 1777 i Paris) var en historiker og filolog fra opplysningstidens Frankrike.

De Brosses var adelig og hadde titlene greve av Tournai og baron av Montfalcon. Han utdannet seg til jurist. De Brosses var fra 1730 medlem av parlamentet i Burgund, ble i 1744 visepresident og i 1775 president i parlamentet.«Charles de Brosses», Archives de France.

Han reiste i Europa, viet mye av sin tid til lærde sysler og utga arbeider om arkeologi, språk og religion. De Brosses bidro også til Den store franske encyclopedi. I 1750 kom Lettres sur l'état actuel de la ville d'Herculée. Ti år senere, i 1760, utga han Culte des dieux fétiches, fulgt av Traité de la formation mécanique des langues i 1765. I 1756 utga de Brosses Histoire des navigations aux terres australes der han oppsummerte det europeiske utforskere til da hadde funnet ut om det sørlige Stillehavet. I dette verket lanserte han navnene Australasia og Polynesia.Ryan, Tom:«'Le Président des Terres Australes': Charles de Brosses and the French Enlightenment Beginnings of Oceanic Anthropology», The Journal of Pacific History, bd. 37, nr. 2, 2002, s. 157–186.

 Referanser 

Kategori:Franske historikere
Kategori:Franske filologer
Kategori:Encyklopedister (Encyclopédie)
Kategori:Personer fra Dijon
Kategori:Fødsler i 1709
Kategori:Dødsfall i 1777